ງົບປະມານໃໝ່ ຈະເພີ່ມກຳປັ່ນ ເຮືອບິນຮົບ ແລະ ກຳລັງທະຫານ ໃຫ້ກອງທັບ ສະຫະລັດ
ການປົກປ້ອງ ອາເມຣິກາ ແລະ ຂະຫຍາຍອຳນາດ ໄປທົ່ວໂລກ ແມ່ນທຸລະກິດ ທີ່ມີລາຄາແພງ.
ປະທານາທິບໍດິີ ດໍໂນລ ທຣຳ ໄດ້ສະເໜີງົບປະມານປ້ອງກັນ ປະເທດ 668 ຕື້ໂດລາສຳ ລັບສົກປີທີ່ໃກ້ຈະມາເຖິງນີ້, ເຊິ່ງເກີນຂີດ ຈຳກັດຂອງລັດຖະສະພາປະມານ 52 ຕື້ໂດລາ ງົບປະມານດັ່ງກ່າວ ຈະຂະຫຍາຍກອງກຳລັງຫຼາຍສິບພັນຄົນ, ເຊິ່ງເປັນການເຄື່ອນໄຫວ ທີ່ສຳຄັນ ສຳລັບກອງທັບອາກາດ ສະຫະລັດ, ເຊິ່ງປະຈຸບັນນີ້ ຂາດນັກ ບິນຫຼາຍຮ້ອຍຄົນ ນັກຂ່າວວີໂອເອປະຈຳທຳນຽບຫ້າແຈ Carla Babb ມີລາຍງານເພີ່ມເຕີມ, ເຊິ່ງ ພຸດທະ ສອນ ຈະນຳລາຍ ລະອຽດມາສະເໜີທ່ານ ການປົກປ້ອງ ອາເມຣິກາ ແລະ ຂະຫຍາຍອຳນາດໄປທົ່ວໂລກ ແມ່ນທຸລະກິດທີ່ມີລາຄາ ແພງ ທ່ານ John Roth ຫົວໜ້າການເງິນທຳນຽບຫ້າແຈກ່າວວ່າ ງົບປະມານປ້ອງກັນປະເທດຄັ້ງຫຼ້າສຸດນີ້ ຈະສາມາດຊື້ກຳປັ່ນໄດ້ 6 ລຳ, ລວມທັງກຳປັ່ນ ບັນທຸກເຮືອບິນໃໝ່ລຳໜຶ່ງ, ພ້ອມກັບເຮືອບິນຮົບໃໝ່ຫຼາຍລຳ ນອກນັ້ນຍັງຈະຂະຫຍາຍ ກຳລັງສູ້ຮົບ ສະຫະລັດ ຫຼາຍກວ່າ 56,000 ຄົນ, ຜູ້ຊ່ຽວຊານດ້ານການຊື້ຂາຍກ່າວວ່າ ມັນມີຄວາມສຳຄັນຫຼາຍ ແລະ ຄວນມີມາແຕ່ດົນນານແລ້ວ ທ່ານ John Venable ຈາກມູນນິທິ Heritage ກ່າວວ່າ ກອງທັບອາກາດພຽງຜູ້ດຽວ ຕອນນີ້ ແມ່ນຕ້ອງການນັກບິນບໍ່ຕໍ່າກວ່າ 1,500 ຄົນ ແລະ ນາຍພົນ Carton Everhart ຜູ້ບັນຊາການກອງໜ່ວຍບິນເຄື່ອນທີ່ ຂອງ ສະຫະລັດ ໄດ້ ກ່າວຕໍ່ວີໂອເອວ່າ ການຂາດ ແຄນອາດມີຄວາມຮ້າຍແຮງກວ່າເກົ່າ ໃນໄວໆນີ້ ນາຍພົນ Carlton Everhart ກ່າວວ່າ ນອກຈາກຈະມີນັກບິນ ແລະ ເຮືອບິນຮົບເພີ່ມເຕີມແລ້ວ, ກອງທັບອາ ກາດກໍຈະສາມາດ ຊື້ເຮືອບິນເຕີມນໍ້າມັນໃໝ່ 15 ລຳ ເຊິ່ງມີຄວາມຕ້ອງ ການເພື່ອສະໜັບສະໜູນການໂຈມ ຕີທາງອາກາດ ແລະການປະຕິບັດການເກັບກຳຂໍ້ມູນລັບ ຢູ່ທົ່ວໂລກ, ລວມທັງການປະ ຕິບັດການໂຈມຕີພວກຫົວຮຸນແຮງ, ການປະຕິບັດການ ປາບປາມພວກລັດອິສລາມ ໃນ ອີຣັກ ແລະ ຊີເຣຍ ນາຍພົນ Carlton Everhart ກ່າວວ່າ ແຕ່ເຖິງແມ່ນໄດ້ຮັບເຮືອບິນເຕີມນໍ້າມັນໃໝ່ແລ້ວກໍຕາມ, ເຮືອບິນເຕີມນໍ້າມັນເກົ່າທີ່ໃຊ້ ໃນທຸກມື້ນີ້ ກໍຍັງຈະຖືກສັ່ງໃຫ້ບິນຕໍ່ໄປອີກເປັນເວລາດົນປະມານ 100 ປີ ກ່ອນທີ່ກອງທັບ ອາກາດຈະສາມາດປົດກະສຽນມັນ ງົບປະມານກໍຈະສະໜອງເງິນ 65 ຕື້ໂດລາ ໃຫ້ກັບກອງທຶນສຳຮອງ ສຳລັບການປະຕິບັດ ການຕ່າງປະເທດໃນອັຟການິສຖານ, ອີຣັກ ແລະ ບ່ອນອື່ນໆ ໃນຂະນະທີ່ການຂະຫຍາຍງົບປະມານ ສຳລັບກະຊວງປ້ອງກັນປະເທດໄດ້ມີຂື້ນ ໃນເວ ລາທີ່ມີການຕັດງົບປະມານ ໂຄງການທາງສັງຄົມ ຫຼາຍ ໂຄງການນັ້ນ, ທ່ານ Venable ກ່າວວ່າ ຄວາມບົກຜ່ອງຂອງກະຊວງ ປ້ອງກັນປະເທດ ສະຫະລັດ ຕ້ອງໄດ້ຮັບແກ້ໄຂ ເພື່ອທີ່ຈະເຮັດໃຫ້ ອາເມຣິກາ ແລະ ພັນທະມິດມີຄວາມປອດໄພ ໃນຂະນະທີ່ພວກເຂົາ ເຈົ້າປົກປ້ອງ ອິດສະຫຼພາບໃນການເຄື່ອນໄຫວໄປມາ ຢູ່ໃນທົ່ວໂລກ ທ່ານ JV Venable ກ່າວວ່າ ແຜນງົບປະມານຕອນນີ້ແມ່ນໄດ້ຖືກສະເໜີໃຫ້ລັດຖະສະພາແລ້ວ, ເຊິ່ງ ພັກຣີພັບບລີກັນ ແລະພັກເດໂມແຄຣັດ ຈະເປັນຜູ້ຕັດສິນກ່ຽວກັບການ ຕົກລົງ ຂັ້ນສຸດທ້າຍ ((NARRATOR)) ((JOHN 'JV' VENABLE, THE HERITAGE FOUNDATION)) ((NARRATOR)) ((NARRATOR)) ((NARRATOR)) ((AFGHANISTAN FOOTAGE, IRAQ FOOTAGE)) ((NARRATOR)) (CONGRESS FOOTAGE))